**Bilag 1**

**KRAVSPESIFIKASJON – RAMMEAVTALE HOTELLOVERNATTING**

# Oppdragsgivers behov

Rammeavtalen for hotellovernatting med frokost skal sikre oppdragsgiver nødvendig kapasitet og god kvalitet for overnattinger i forbindelse med de ansattes tjenestereiser.

# Krav til hotelltjenestene

## Generelt

Overnattingen skal beregnes i standard enkeltrom. Ved fullbookede enkeltrom skal oppdragsgiver få tildelt dobbeltrom til prisen av enkeltrom, så langt dobbeltrom er tilgjengelig. Rommene skal ha eget bad og toalett og prisen skal inkludere frokost. Pris skal oppgis pr. rom. Prisene skal fylles ut i rammeavtalens bilag 2.

## Krav til beliggenhet

Rammeavtalen skal dekke hotellovernattinger i følgende områder:

Område/By X:

Område/By Y:

Område/By Z:

## Transport / Beliggenhet

Hotellet skal gi gjestene informasjon om offentlig kommunikasjon til og fra hotellet. Oversikt over avstand til offentlig kommunikasjon skal fylles inn i rammeavtalens bilag 2.

f

## Universell utforming

**Universell utforming:**

Hotellet skal være tilpasset allergikere og funksjonshemmede i en slik utstrekning at de tilfredsstiller nedenfor angitte minstekrav.

* Hotellet må ha rom tilpasset rullestolbrukere, ha trinnfritt inngangsparti og trinnfri kommunikasjonsvei.
* Rom for allergikere må være røykfrie og uten tepper.

I rammeavtalens bilag 2 skal det oppgis hvor mange rom som er oppfyller kravene for rom for henholdsvis allergikere og funksjonshemmede. Det må angis på hvilken måte rommene er tilrettelagt for rullestolbrukere. Det må også bekreftes at hotellet har (eller vil få innen kontraktsignering) trinnfritt inngangsparti og trinnfri kommunikasjonsvei.

# Krav med hensyn til miljøbelastningen

## Energibruk

Hotellet skal ha et gjennomsnittlig maksimalt energiforbruk per gjestedøgn eller per kvadratmeter oppvarmet areal iht. til grenseverdiene som leses av i bilag 3 - Grenseverdier energi. Hotellets spesifikke grenseverdi fås gjennom å bestemme hotellets klasse som beskrevet i bilag 3, lese av i hvilket fylke og kommune hotellet ligger, og deretter kravsnivået til den målestasjon i kommunen som best representerer hotellets plassering og klasse. Hotellets faktiske energiforbruk skal være lavere enn denne verdien.

For hoteller som har tredjepartssertifisering som Svanemerket, miljøledelsessystemer som Miljøfyrtårn eller ISO-14001, kan denne benyttes som dokumentasjon på oppfyllelse, under forutsetning av at kravet er dekket av sertifiseringen. Slik sertifisering skal leveres sammen med tilbudet. Leverandør kan årlig be om dokumentasjon på at kravet oppfylles.

Dersom det ikke foreligger noen tredjepartssertifisering aksepteres annen egnet dokumentasjon som viser at grenseverdien nås, for eksempel en oversikt over virksomhetens totale årsforbruk av energi (for eksempel elektrisitet og brensel). Leverandør skal legge slik dokumentasjon ved tilbudet. Oppdragsgiver kan årlig kreve dokumentasjon på at kravet oppfylles.

## Dosering av oppvaskmiddel

Alle oppvaskmaskiner skal ha automatisk system for dosering av oppvaskmiddel.

Leverandøren skal på oppfordring dokumentere at kravet er oppfylt. For hoteller som har tredjepartssertifisering som Svanemerket, miljøledelsessystemer som Miljøfyrtårn eller ISO-14001, kan denne legges ved som dokumentasjon, under forutsetning av at kravet er dekket av sertifiseringen. Annen egnet dokumentasjon som viser oppfyllelse av kravet aksepteres også.

## Emballasje

Hotellet skal sikre at deres underleverandører har en ordning for sluttbehandling hvor emballasjen blir tatt hånd om på en miljømessig forsvarlig måte. Dette skal gjøres ved at hotellet tegner kontrollmedlemsskap i Grønt Punkt Norge AS eller ivaretas på annen forsvarlig måte.

Leverandøren skal på oppfordring dokumentere at kravet er oppfylt. For hoteller som har tredjepartssertifisering som Svanemerket, miljøledelsessystemer som Miljøfyrtårn eller ISO-14001, kan denne legges ved som dokumentasjon, under forutsetning av at kravet er dekket av sertifiseringen. Annen egnet dokumentasjon som viser oppfyllelse av kravet aksepteres også.

## Engangsartikler

Engangsartikler (som tallerkener, kopper, glass og bestikk), og porsjons- eller småforpakninger skal ikke brukes i matsalen eller andre serveringssteder (som gjesterom og lobby).

Unntak:

• Take away, romservice, catering, uteservering og enkle spiseferdige måltider/fast food

servietter, tannpirkere, søtningsmiddel (ikke sukker) og teposer

• varer som kun selges i porsjonspakning, f.eks. is, sjokolade og drikkevarer

• sugerør og drinkpinner som kun gis ut personlig, f.eks. i barer.

Leverandøren skal på oppfordring dokumentere at kravet er oppfylt. For hoteller som har tredjepartssertifisering som Svanemerket, miljøledelsessystemer som Miljøfyrtårn eller ISO-14001, kan denne legges ved som dokumentasjon, under forutsetning av at kravet er dekket av sertifiseringen. Annen egnet dokumentasjon som viser oppfyllelse av kravet aksepteres også.

## Økologiske mat- og drikkevarer

Minst 5 produkter som tilbys i den daglige frokostserveringen, skal være økologisk produsert (i henhold til økologiforskriften\*(produkter produsert i Norge) eller (EF) 834/2007\*\* (produkter produsert i andre land)).

\*Forskrift om økologisk produksjon og merking av økologiske landbruksprodukter og næringsmidler av 28.oktober 2005 nr. 1103 \*\*Rådsforordning (EF) 834/2007 av 28.juni 2007 om økologisk produksjon og merking av økologiske produkter og om opphevelse av forordning (EØF) nr. 2092/91

# Fasiliteter

Som en del av tildelingskriteriet “kvalitet” vil oppdragsgiver legge vekt på hotellets og rommenes fasiliteter. Leverandøren skal derfor opplyse om fasiliteter ved de ulike hotellene som tilbys som en del av avtalen. Herunder skal det opplyses om generelle fasiliteter, romfasiliteter og tilgjengelige tjenester ved hotellene. Denne informasjonen oppgis i rammeavtalens bilag 2.

# Avbestillingsvilkår

Oppdragsgiver skal kunne avbestille et hvert avrop på rammeavtalen frem til klokken 15.00 dagen før ankomstdag. Avbestillinger etter dette kan faktureres for ett gjestedøgn, i henhold til avtalte pris, med mindre noe annet er avtalt for det enkelte avropet.

Ved «no-show» kan leverandør fakturere for ett døgn i henhold til avtalt pris.